АҞӘА, хәжәк 25, — Sputnik. Франциа икаҳаз аҳаирплан Airbus A320 авиакомпаниа Germanwings иатәу "аиашьик еиқәаҵәақәа" руак аԥхасҭа аиуит, аанацҳауеит РИА Новости аинформациатә агентра Франс Пресс аинформациа ала.
Фрацнциа Адәныҟатәи аусқәа рминистр иҳәеит икаҳаз аиҳаирплан А320 "аиашьик еиқәаҵәа" аҟнытә аинформациа аиуразы алшара ыҟоуп ҳәа.
Аҳаирплан Airbus A320 абиуџьеттә авиокомпаниа Germanwings иатәуп, аҩашаҽны ақалақь Барселонантәи Диуссельдорфҟа иԥыруан. Уи каҳаит знеира ахьыцәгьоу Франциа ашьхара Альпақәа рҟны.
Аҵыхәтәантәи адыррақәа рыла, иҭахеит 150-ҩык ауааԥсыра. Апассаџьырцәа рхыԥхьаӡараҿы иҟан Германиа, Испаниа, Казахстан, Турциа атәылауаа. Уи аԥхьаҟа адыррақәа ыҟан, иҭахаз аҳаирплан иақәтәан ҳәа Аргентина, Америка, Колумбиа, Мексика, Бельгиа, Марокко, Австралиа, Даниа, Иапониа ртәылауаа.